open-index/open-wikipedia-markdown huggingface dataset:
หน่วยอนุพัทธ์เอสไอ

**หน่วยอนุพัทธ์เอสไอ** () คือหน่วยที่เกิดจากการรวมกันของหน่วยฐานเอสไอโดยการคูณหรือหาร เพื่อใช้ในเรื่องการวัดและการแสดงปริมาณต่าง ๆ ซึ่งหน่วยอนุพันธ์สามารถมีได้มากมายไม่จำกัด เนื่องจากปริมาณต่าง ๆ ในโลกนี้ที่คนเราอยากรู้ก็ไม่สามารถจำกัดได้ เพียงแต่เลือกหน่วยพื้นฐานมาประกอบเข้าด้วยกันให้ถูกต้อง

## หน่วยประกอบของหน่วยเอสไอ
ก่อนหน้าปี พ.ศ. 2538 ระบบหน่วยวัดระหว่างประเทศเคยจัดหน่วยเรเดียนและสเตอเรเดียน ไว้เป็นหน่วยประกอบของหน่วยเอสไอ () แต่ได้ถูกยกเลิกไปภายหลังและถูกรวมเข้ากับหน่วยอนุพัทธ์เป็นหน่วยที่ไม่มีไดเมนชัน ซึ่งเมื่อลดรูปอย่างต่ำดูแล้วพบว่าไม่มีหน่วยฐานมาเกี่ยวข้อง

## หน่วยอนุพัทธ์ที่มีชื่อเฉพาะ
หน่วยฐานสามารถรวมกันเป็นหน่วยอนุพัทธ์ได้เพื่อใช้วัดและการแสดงปริมาณอื่น ๆ นอกเหนือจากปริมาณฐาน นอกจากหน่วยเรเดียนและสตีเรเดียนแล้ว ยังมีหน่วยอื่น ๆ ที่มีชื่อหน่วยเฉพาะซึ่งส่วนมากเกิดจากนักวิทยาศาสตร์ที่ค้นพบ

สำหรับหน่วยอื่น ๆ เช่น ลิตร ไม่ใช่หน่วยเอสไอโดยตรง แต่เป็นหน่วยที่ยอมรับให้ใช้กับระบบเอสไอ

## ดูเพิ่ม
* หน่วยเอสไอ
* หน่วยฐานเอสไอ

## อ้างอิง

หมวดหมู่:หน่วยเอสไอ
พระภรตมุนี

**พระภรตมุนี** (อักษรเทวนาครี: भरत मुनि) เป็นมหาฤๅษี (มหรรษี) ที่กล่าวถึงว่าเป็นผู้แต่งตำรา*[[นาฏยศาสตร์]]* ผลงานนี้ครอบคลุมถึงละครและการแสดงแบบอินเดียโบราณ โดยเฉพาะละครอินเดียคลาสสิก ภรตมุนีถือเป็นบิดาแห่งรูปศิลปะอินเดีย มีบันทึกว่าตำรานี้เขียนขึ้นในช่วง 200 ปีก่อนคริสต์ศักราชถึง ค.ศ. 200 แต่การประมาณไกลสุดอยู่ที่ 500 ปีก่อนคริสต์ศักราชถึง ค.ศ. 500

ผู้แต่งตำราฟ้อนรำมีชีวิตในช่วงศตวรรษที่ 4 - ศตวรรษที่ 2 ก่อนคริสตกาล เป็นครูนาฏศิลปะผู้รวบรวมท่ารำ (กรณะ) ของพระศิวะ ทั้ง 108 ท่า พระภรตมุนีผู้รจนาคัมภีร์นาฏยศาสตร์ เป็นประโยชน์แก่การศึกษาการฟ้อนรำในอินเดียและประเทศต่าง ๆ ในภาคพื้นเอเชียอาคเนย์

## อ้างอิง

* "Revealing the Art of Natyasastra" by Narayanan Chittoor Namboodiripad 

## แหล่งข้อมูลอื่น
* 

หมวดหมู่:นักเขียนชาวอินเดีย
หมวดหมู่:บุคคลในศาสนาฮินดู
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลในศตวรรษที่ 4 ก่อนคริสตกาล
การแก้ปัญหายิวครั้งสุดท้าย

**การแก้ปัญหาชาวยิวครั้งสุดท้าย** หรือ **มาตรการสุดท้าย** ( ; ) เป็นแผนนาซีสำหรับการฆ่าล้างเผ่าพันธุ์หรือการกำจัดชาวยิวในช่วงสงครามโลกครั้งที่สอง "มาตรการสุดท้ายของปัญหาชาวยิว" เป็นชื่อรหัสนามอย่างเป็นทางสำหรับการสังหารชาวยิวทั้งหมดในการบรรลุถึง ซึ่งไม่ได้จำกัดอยู่ที่ทวีปยุโรป นโยบายนี้เป็นการฆ่าล้างเผ่าพันธุ์โดยเจตนาและอย่างเป็นระบบ ได้มีการเริ่มต้นไปทั่วทั้งดินแดนยุโรปที่ถูกยึดครองโดยเยอรมันเป็นการกำหนดในขั้นตอนและข้อตกลงทางภูมิศาสตร์-การเมืองโดยผู้นำนาซีในเดือนมกราคม ค.ศ. 1942 ที่การประชุมที่วันเซที่ถูกจัดขึ้นใกล้กับกรุงเบอร์ลิน และถึงจุดสูงสุดของฮอโลคอสต์ ซึ่งได้แสดงให้เห็นถึงการสังหารชาวยิวเชื้อสายโปล 90% และสองในสามของประชากรชาวยิวในยุโรป

ลักษณะและระยะเวลาของการตัดสินใจที่นำไปสู่มาตรการสุดท้ายเป็นประเด็นที่ได้รับการศึกษาวิจัยและถกเถียงกันอย่างเข้มข้นของฮอโลคอสต์ โครงการที่ได้ถูกพัฒนาขึ้นในช่วง 25 เดือนแรกของสงครามที่นำไปสู่ความพยายาม "การสังหารครั้งสุดท้ายต่อชาวยิวในอำนาจของเยอรมัน" นักประวัติศาสตร์ส่วนใหญ่ได้เห็นด้วย นักเขียน Christopher Browning ว่ามาตรการสุดท้ายไม่สามารถนำมาประกอบกับการตัดสินใจครั้งเดียวที่ทำขึ้นในช่วงเวลาใดเวลาหนึ่ง "เป็นที่ยอมรับกันโดยทั่วไปว่ากระบวนการตัดสินใจเป็นเวลานานและเพิ่มขึ้น" ในปี ค.ศ. 1940 หลังฝรั่งเศสถูกยึดครอง อาด็อล์ฟ ไอช์มันได้คิดค้นแผนมาดากัสการ์เพื่อโยกย้ายประชากรชาวยิวในยุโรปไปยังอาณานิคมฝรั่งเศส แต่แผนดังกล่าวถูกละเลยด้วยเหตุผลทางด้านโลจิสติกส์ ส่วนใหญ่มาจากการปิดล้อมทางทะเล  นอกจากนี้ยังได้มีแผนเบื้องต้นเพื่อเนรเทศชาวยิวไปยังปาเลสไตน์และไซบีเรีย  ในปี ค.ศ. 1941 นักเขียน Raul Hilberg ในช่วงแรกของการสังหารหมู่ หน่วยสังหารเคลื่อนที่ได้เริ่มแสวงหาเหยื่อข้ามดินแดนตะวันออกที่ถูกยึดครอง ในขั้นตอนที่สอง ได้เริ่มต้นไปทั่วทั้งดินแดนยุโรปที่ถูกยึดครองโดยเยอรมัน เหยื่อชาวยิวที่ถูกรวบรวมจะถูกส่งโดยรถไฟมรณะเพื่อไปยังค่ายมรณะที่ถูกสร้างขึ้น เพื่อบรรลุวัตถุประสงค์อย่างเป็นระบบของมาตรการสุดท้าย

## อ้างอิง

* สัญชัย สุวังบุตร. สารานุกรมประวัติศาสตร์ยุโรปฉบับราชบัณฑิตยสถาน เล่ม E-F

## ดูเพิ่ม
* การล้างชาติพันธุ์โดยนาซี

หมวดหมู่:ฮอโลคอสต์
หมวดหมู่:นาซี
เสียชีวิตในการปฏิบัติหน้าที่

[thumb|หลุมฝังศพทหารปืนกลอเมริกันระหว่าง[ยุทธการแห่งนอร์มังดี]]
[thumb|สุสาน[หาดโอมาฮาในแคว้นนอร์มังดี ของฝรั่งเศส]]

**เสียชีวิตในการปฏิบัติหน้าที่** ( หรือ KIA หรือ K. I. A) เป็นการจัดระดับของความสูญเสียระหว่างการรบ หมายความว่า เป็นการตายที่เกิดขึ้นจากน้ำมือของฝ่ายศัตรู หรือโดย "การยิงพวกเดียวกัน (Friendly fire)" ระหว่างการรบ แต่การตายในการรบไม่จำเป็นต้องเกิดจากการเสียชีวิตด้วยอาวุธ เพียงแต่เป็นการกระทำของฝ่ายศัตรู การตายในการรบไม่รวมถึงสาเหตุอย่างเช่น อุบัติเหตุการขับรถ หรือการก่อการร้าย เป็นต้น การตายในการรบสามารถใช้ได้กับทั้งทหารบกในแนวหน้า ทหารเรือ ทหารอากาศ รวมไปถึงทหารกองหนุนด้วย

นอกจากนั้น การจัดระดับดังกล่าวยังหมายถึง **เสียชีวิตจากอาการบาดเจ็บ** () อันหมายถึงผู้ที่รอดชีวิตไปจนถึงสถานรักษาพยาบาล แต่ว่านักประวัติศาสตร์และนักการทหารใช้คำย่อแตกต่างกัน

## ดูเพิ่ม
* สูญหายในการปฏิบัติหน้าที่ - MIA
* บาดเจ็บในการปฏิบัติหน้าที่ - WIA
* เชลยศึก - POW

## แหล่งข้อมูลอื่น

*
หมวดหมู่:ความตาย
หมวดหมู่:คำศัพท์การทหาร
รามอน ซาลัสซาร์

thumb|200px|ซาลัสซาร์

**รามอน ซาลัสซาร์** (Ramon Salazar) เป็นหัวหน้าตัวหนึ่งในเกม**[[เรซิเดนต์อีวิล 4]]** เป็นเจ้าของปราสาทใหญ่ทางตะวันตกของหมู้บ้านที่ ลีออน กับ แอชลี่ย์ ต้องเข้าไปเพราะไม่สามารถสู้กับศัตตรูจำนวนมากได้ ถ้าได้เจอตัวจริงของ ซาลัสซาร์ ละก็ต้องคิดประหลาดใจแน่นอนเพราะว่าความสูง หน้าตา ไม่สัมพันธิ์กับอายุของซาลัสซาร์ ซาลัสซาร์มีองครักษ์ 2 คน หนึ่งในนั้นคือ เวอร์ดูโก้ (Verdugo) ส่วนอีกคนไม่ทราบชื่อ ซาลัสซาร์มีร่างจริงรูปร่างคล้าย มังกร ที่ได้สู้กับมันในด่าน 4-4 ซาลัสซาร์มีสัยเจ้าเล่ห์มาก

หมวดหมู่:บอสในเรซิเดนต์อีวิล
ซิดนีย์ พอลแลค

**ซิดนีย์ พอลแลค** ( ; 1 กรกฎาคม พ.ศ. 2477 - 26 พฤษภาคม พ.ศ. 2551)  เป็นผู้กำกับภาพยนตร์ ผู้อำนวยการสร้างภาพยนตร์ และนักแสดงชาวอเมริกัน  มีผลงานกำกับภาพยนตร์มากกว่า 21 เรื่อง และผลงานแสดงภาพยนตร์มากกว่า 30 เรื่อง  มีชื่อเสียงเป็นที่รู้จักจากผลงานกำกับภาพยนตร์ *[[Out of Africa]]* (1985), *[[Tootsie]]* (1982), *[[Three Days of the Condor]]* (1975), *[[The Yakuza]]* (1975), *[[The Way We Were]]* และ *[[Jeremiah Johnson]]* (1972)  และผลงานกำกับในยุคหลัง เช่น *[[The Interpreter]]* (2005), *[[Sabrina]]* (1995), *[[The Firm]]* (1993) และ *[[Havana]]* (1990) 

ซิดนีย์ พอลแลค เสียชีวิตอย่างสงบท่ามกลางครอบครัว เมื่อวันที่ 26 พฤษภาคม พ.ศ. 2551 ด้วยโรคมะเร็ง ที่บ้านในรัฐแคลิฟอร์เนีย สหรัฐอเมริกา  เขาตรวจพบว่าป่วยเป็นมะเร็ง 9 เดือนก่อนจะเสียชีวิต

## แหล่งข้อมูลอื่น
* 
* Sydney Pollack Detailed Biography 
* Oscar Winner Sydney Pollack Dies

หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายยิว
หมวดหมู่:ผู้ที่ได้รับรางวัลเอมมี
หมวดหมู่:บุคคลจากรัฐอินดีแอนา
เรื่องของจัน ดารา

**เรื่องของจัน ดารา** เป็นนวนิยายเชิงสังวาส บทประพันธ์ของ อุษณา เพลิงธรรม (ประมูล อุณหธูป) ตีพิมพ์เป็นตอน ๆ ลงในนิตยสารสยามรัฐสัปดาห์วิจารณ์ ตั้งแต่ พ.ศ. 2507 ถึง พ.ศ. 2509 ตีพิมพ์ฉบับรวมเล่มครั้งแรกเมื่อ พ.ศ. 2509 โดยสำนักพิมพ์ประพันธ์สาส์น แล้วตีพิมพ์มาหลายครั้ง

## เนื้อเรื่อง
เรื่องของจัน ดารา มีเนื้อหาแนวนาฏกรรมเชิงกามวิสัย เป็นบันทึกชีวิตของจัน ดารา ซึ่งจันเขียนขึ้นเองตามคำแนะนำของแพทย์ผู้รักษาอาการเสื่อมสมรรถภาพทางเพศก่อนวัยอันควรของเขา ผ่านมุมมองของเขาที่เห็นว่าคนรอบข้างล้วนมีพฤติกรรมและจิตใจจ่อมจมอยู่ในกาม ทั้งที่ตัวเขาเองก็เป็นเช่นกัน เนื้อเรื่องยังแสดงถึงอคติหลายรูปแบบ ทั้งที่เป็นความรักฉันญาติมิตร ความรักใคร่ฉันชู้สาว ความเกลียดและกลัว ซึ่งอุษณา เพลิงธรรม เขียนไว้ในคำนำว่า *"ขอบอกกล่าวไว้เสียด้วยว่า เป็นเรื่องอ่านเล่นซึ่งไม่ใช่ของสำหรับเด็ก และเป็นของแสลงอย่างยิ่งสำหรับบุคคลประเภทมือถือสากปากถือศีล"*

## การดัดแปลงเป็นภาพยนตร์
***เรื่องของจัน ดารา*** ได้รับการนำมาสร้างเป็นภาพยนตร์ 4 ครั้ง มีรายละเอียดดังนี้

* ฉบับ พ.ศ. 2520 ในชื่อ *จัน ดารา* กำกับโดย รัตน์ เศรษฐภักดี เขียนบทโดย ส. อาสนจินดา กำกับภาพโดย อดุลย์ เศรษฐภักดี อำนวยการสร้างโดย กิติมา เศรษฐภักดี สร้างโดย เทพกรภาพยนตร์ นำแสดงโดย สมบูรณ์ สุขีนัย (จัน), อรัญญา นามวงศ์ (บุญเลื่อง), ศิริขวัญ นันทศิริ (แก้ว), ประจวบ ฤกษ์ยามดี  (บุญชัย), ภิญโญ ปานนุ้ย (เคน), แสงแข บุญเรือง, จันทร์แรม ปวงจักรทา และ วิทยา สุขดำรงค์ เข้าฉายวันแรก 11 มีนาคม พ.ศ. 2520
* ฉบับ พ.ศ. 2544 ในชื่อ *จัน ดารา* กำกับและเขียนบทโดย นนทรีย์ นิมิบุตร สร้างโดย ไท เอ็นเตอร์เทนเมนต์ นำแสดงโดย สันติสุข พรหมศิริ (คุณหลวง), คริสตี้ ชุง (บุญเลื่อง), เอกรัตน์ สารสุข (จัน), ครรชิต ถ้ำทอง (เคน) และ ภัทรวรินทร์ ทิมกุล (แก้ว) เข้าฉายวันแรก 28 กันยายน พ.ศ. 2544
* ฉบับ พ.ศ. 2555 - 2556 กำกับและเขียนบทโดย หม่อมหลวงพันธุ์เทวนพ เทวกุล สร้างโดย สหมงคลฟิล์ม อินเตอร์เนชั่นแนล นำแสดงโดย มาริโอ้ เมาเร่อ (จัน ดารา), รฐา โพธิ์งาม (บุญเลื่อง), ศักราช ฤกษ์ธำรงค์ (หลวงวิสนันท์เดชา), โช นิชิโนะ (แก้ว), ชัยพล พูพาร์ต (เคน) เป็นภาพยนตร์ทวิภาค ได้แก่ จัน ดารา ปฐมบท (2555) และ จัน ดารา ปัจฉิมบท (2556)
* ฉบับ พ.ศ. 256? ในชื่อ *บุญเลื่อง - Lady Bee* กำกับโดย ฐานิกา เจนเจษฎา เขียนบทโดย ฤทัยวรรณ วงศ์สิรสวัสดิ์ อำนวยการสร้างโดย พันธุ์ธัมม์ ทองสังข์ นำแสดงโดย อิงฟ้า วราหะ (บุญเลื่อง) ปัจจุบันภาพยนตร์กำลังอยู่ในขั้นตอนการเตรียมงานสร้าง

## อ้างอิง

## แหล่งข้อมูลอื่น
* *[https://www.goodreads.com/book/show/18621261 เรื่องของจัน ดารา]* ทางเว็บไซต์ Goodreads
* วรางคณา จันลา. (2545). ''การถ่ายโยงเนื้อหาทางเพศจากวรรณกรรมสู่ภาพยนตร์เรื่อง "จัน ดารา"'',  วิทยานิพนธ์ปริญญานิเทศศาสตร์มหาบัณฑิต. กรุงเทพ: จุฬาลงกรณ์มหาวิทยาลัย. 

หมวดหมู่:เรื่องของจัน ดารา
หมวดหมู่:วรรณกรรมเชิงสังวาส
หมวดหมู่:วรรณกรรมในปี พ.ศ. 2509
หมวดหมู่:วรรณกรรมไทย
ฐานข้อมูลภาพยนตร์ไทย

**ฐานข้อมูลภาพยนตร์ไทย** () เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการภาพยนตร์ไทย เป็นส่วนหนึ่งของมูลนิธิหนังไทย และเว็บไซต์ *thaifilm.com*

เว็บไซต์ฐานข้อมูลภาพยนตร์ไทย เริ่มเปิดใช้งานตั้งแต่ปี พ.ศ. 2548 และเข้าใช้งานไม่ได้ตั้งแต่ประมาณกลางปี พ.ศ. 2549 และกลับมาใช้งานได้อีกครั้งตั้งแต่เดือนพฤษภาคม พ.ศ. 2551 และปัจจุบันไม่สามารถเข้าถึงได้อีกครั้ง

## ดูเพิ่ม
* อินเทอร์เน็ตมูวีเดตาเบส
* อินเทอร์เน็ตบรอดเวย์ดาตาเบส

## อ้างอิง

หมวดหมู่:เว็บไซต์ในประเทศไทย
หมวดหมู่:ภาพยนตร์ไทย
อินเทอร์เน็ตบรอดเวย์ดาตาเบส

**Internet Broadway Database** (IBDB) เป็นฐานข้อมูลออนไลน์รวบรวมเกี่ยวกับเรื่องราวของ นักแสดง ผู้กำกับ และบุคคลที่เกี่ยวข้องในวงการละครบรอดเวย์  ตั้งแต่ปี พ.ศ. 2543 ดำเนินการโดย The Broadway League ซึ่งเป็นสมาคมผู้ประกอบการละครบรอดเวย์ในทวีปอเมริกาเหนือ

## ดูเพิ่ม
* Internet Movie Database
* Thai Film Database

## แหล่งข้อมูลอื่น
* เว็บไซต์ทางการ
* League of American Theatres and Producers

หมวดหมู่:เว็บไซต์
หมวดหมู่:ละครเวที
ธงชาติบัลแกเรีย

**[[ธงชาติ]][[บัลแกเรีย]]** ( *zname na Balgariya*) มีลักษณะเป็นธงสามสีรูปสี่เหลี่ยมผืนผ้า ภายในแบ่งตามแนวนอนเป็น 3 แถบ แต่ละแถบมีความกว้างเท่ากันและเป็นแถบสีขาว สีเขียว และสีแดง เรียงตามลำดับจากบนลงล่าง ธงดังกล่าวถือกำเนิดขึ้นครั้งแรกเมื่อบัลแกเรียได้ประกาศเอกราชในปี พ.ศ. 2422 หลังสิ้นสุดสงครามรัสเซีย-ตุรกี ธงดังกล่าวนี้ได้มีการบรรจุภาพตราแผ่นดินไว้ด้วยในหลายสมัย โดยเฉพาะอย่างยิ่งในสมัยที่ประเทศนี้ใช้ชื่อว่าสาธารณรัฐประชาชนบัลแกเรีย ธงแบบปัจจุบันนี้เริ่มใช้มาตั้งแต่ พ.ศ. 2534 และได้รับการรับรองว่าเป็นธงชาติตามกฎหมายเมื่อ พ.ศ. 2542

## ประวัติ
หลังสิ้นสุดสงครามรัสเซีย-ตุรกี พ.ศ. 2420-2421 แล้ว บัลแกเรียได้ประกาศจากเอกราชจักรวรรดิออตโตมัน เมื่อ พ.ศ. 2422 และกำหนดธงชาติของตนเองขึ้น มีลักษณะตามที่กำหนดไว้ในรัฐธรรมนูญทาร์นาโว อันเป็นรัฐธรรมนูญฉบับแรกสุดของบัลแกเรีย ดังนี้

ในสมัยต่อมาเมื่อประเทศบัลแกเรียปกครองด้วยลัทธิคอมมิวนิสต์ ได้มีการเพิ่มเครื่องหมายตราแผ่นดินในเวลานั้นไว้ที่ส่วนมุมบนด้านคันธงในพื้นสีขาว ลักษณะเป็นสิงโตยืนสองขาหันหน้าเข้าเสาภายใต้ดาวแดงห้าแฉกอยู่ในช่อรวงข้าว ใต้รูปดังกล่าวมีแพรแถบบรรจุเลขปี ค.ศ. 681 อันเป็นปีสถาปนารัฐบัลแกเรียขึ้นครั้งแรก และปี ค.ศ. 1944 อันเป็นปีที่พรรคคอมมิวนิสต์บัลแกเรียได้ปกครองประเทศ รูปดังกล่าวนี้ถูกยกเลิกไปเมื่อประเทศได้เปลี่ยนแปลงการปกครองเป็นระบอบประชาธิปไตยใน พ.ศ. 2533

รัฐธรรมนูญแห่งสาธารณรัฐบัลแกเรีย ค.ศ. 1991 ได้ระบุลักษณะของธงชาติบัลแกเรียซึ่งใช้อยู่ในปัจจุบันไว้ว่า

ส่วนในกฎหมายว่าด้วยตราแผ่นดินและธงชาติแห่งสาธารณรัฐบัลแกเรีย ซึ่งประกาศบังคับใช้เมื่อวันที่ 24 เมษายน พ.ศ. 2541 ได้บรรยายความเกี่ยวกับธงชาติไว้ว่า

## มาตรฐานของสีธง
ตามที่คณะกรรมการกำหนดมาตรฐานและมาตรวิทยา กำหนดให้มีสีต่อไปนี้สำหรับใช้ในธงชาติ
}
| 
|17-5936 TCX
|18-1664 TCX
|-
|แพนโทน
| ความขาวมากกว่า 80%
| 347 U
| 032 U
| 
| 
|-
| RGB
| Red = 255Green = 255Blue = 255Hex = #FFFFFF
| Red = 0Green = 128Blue = 0Hex = #009900
| Red = 200Green = 0Blue = 0Hex = #CC0000
|Red = 0Green = 150Blue = 110Hex = #00966E
|Red = 214Green = 38Blue = 18Hex = #D62612
|-
|CMYK
| Cyan = 0%Magenta = 0%Yellow = 0%Black = 0%
| Cyan = 100%Magenta = 0%Yellow = 100%Black = 0%
| Cyan = 0%Magenta = 100%Yellow = 100%Black = 0%
|Cyan = 100%Magenta = 0%Yellow = 26.67%Black = 41.18%
|Cyan = 0%Magenta = 82.24%Yellow = 91.59%Black = 16.18%
|- 
| อาร์เอแอล
|Safe
| 
| 
|RAL 6024
|RAL 3028
|- 
|}

## พัฒนาการ
### ราชรัฐ และ ราชอาณาจักร
:ธงทหาร

### สาธารณรัฐประชาชน
:ธงชาติ

:ธงกองทัพ

:ธงนาวี

:ธงฉาน

## อ้างอิง

## ดูเพิ่ม
* รายชื่อธงในประเทศบัลแกเรีย
* ตราแผ่นดินของบัลแกเรีย

## แหล่งข้อมูลอื่น

* 
* กฎหมายว่าด้วยตราแผ่นดินและธงชาติแห่งสาธารณรัฐบัลแกเรีย 
* เว็บไซต์ของรัฐบาลแห่งสาธารณรัฐบัลแกเรีย 
* ประวัติธงชาติบัลแกเรีย
* ประวัติธงชาติบัลแกเรีย 
* สารคดีประวัติความเป็นมาของธงชัยเฉลิมพลบัลแกเรีย ตอนที่1
* สารคดีประวัติความเป็นมาของธงชัยเฉลิมพลบัลแกเรีย ตอนที่2
* Bulgarian Heraldry and Vexillology Society ** (บัลแกเรีย) **, 
* 

หมวดหมู่:ประเทศบัลแกเรีย
บบัลแกเรีย
หมวดหมู่:สัญลักษณ์ของประเทศบัลแกเรีย
พรหมพร ยูวะเวส

**พรหมพร ยูวะเวส** เกิดเมื่อวันที่ 5 กรกฎาคม พ.ศ. 2514 เป็นผู้ประกาศข่าว, นางแบบ และพิธีกรรายการโทรทัศน์ชาวไทย เป็นบุตรสาวคนกลางของคุณแม่สุภาพ ยูวะเวส นักธุรกิจ

## ผลงาน
### ละคร
* [2019] ใบไม้ที่ปลิดปลิว รับบท คุณหญิงอิงอร

### ภาพยนตร์
* [2002] ตะลุมพุก มหาวาตภัยล้างแผ่นดิน รับบท กุลสตรี  

### พิธีกร
* พิธีกรรายการ **สังคมบันเทิง** (ช่อง 3) ออกอากาศทุกวันหลังละครหลังข่าว 22.20-22.30 น. (***ภายหลังถูกยุติการออกอากาศไปเนื่องจากโดนกระแสวิพากษ์วิจารณ์อย่างหนักถึงความไม่เหมาะสมของรูปแบบการนำเสนอ***)
* พิธีกรรายการ **รัดชัดนิวส์** (ช่อง 3) คู่กับ วิลลี่ แมคอินทอช)
* พิธีกรรายการ **ปาท่องโก๋ โซไซตี้** (ไอทีวี) คู่กับ สุทธิพงศ์ ทัดพิทักษ์กุล
* พิธีกรรายการ **ต้มยำบันเทิง** (ไอทีวี/ทีไอทีวี และ ททบ.5)
* พิธีกรรายการ **ฮีโร่ เกม** (ยุคหลังใช้ชื่อว่า แฮปปี้ แฟมิลี่ เกม) (ช่อง 9 อ.ส.ม.ท./โมเดิร์นไนน์ทีวี)
* พิธีกรรายการ **[[ผู้หญิงถึงผู้หญิง]]** (ช่อง 3)
* อดีตผู้ประกาศข่าวรายการ **ช่วงระเบียงข่าว** (ช่อง 3) คู่กับ สุทธิพงศ์ ทัดพิทักษ์กุล
* อดีตผู้ประกาศข่าวสั้นช่วง มองโลก (Watch the World) 14.30 น. และข่าวเด่นประจำวัน 17.30 น. ร่วมกับ ปุณยวีร์ สุขกุลวรเศรษฐ์ ปราย ธนาอัมพุช นิธินาฎ ราชนิยม ไทยทีวีสีช่อง 3 
* พิธีกรรายการ **ชีพจรข่าว 3** ช่วง เมืองไทยวันนี้ 19.45 น.
* พิธีกรรายการ **Next station..พรหมพร** (ททบ.5)
* พิธีกรรายการ **สนามเป้าข่าวเที่ยง** (ททบ.5)
* พิธีกรรายการ **บันเทิง108** (ช่อง 8)
* พิธีกรรายการ **ถามสุดซอย** (เนชั่นทีวี)
* พิธีกรรายการ **เอิ๊กโชว์ (Eak Show)** (ช่อง 8)
* พิธีกรรายการ **แซ่บ 108** (ช่อง 8)
* พิธีกรรายการ **ต้มยำอมรินทร์** (อมรินทร์ทีวี)
* พิธีกรรายการ **เรื่องร้อนรายวัน** (เจเคเอ็น 18)

## แหล่งข้อมูลอื่น
* หนังดี
* ซุบซิบ
* ไทยฟิล์ม

หมวดหมู่:พิธีกรชาวไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากอำเภอโพธิ์ประทับช้าง‎
หมวดหมู่:นางแบบไทย
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวช่อง 5
มีลารอดีนอ

เพลงชาติบัลแกเรียในปัจจุบันมีชื่อว่า เพลง **"มีลารอดีนอ"** (, ) ประพันธ์เนื้อร้องและทำนองโดยสแวตัน ราดอสลาวอฟ (Tsvetan Radoslavov) ขณะที่เขาเดินทางไปร่วมรบในสงครามเซิร์บ-บัลแกเรียใน ค.ศ. 1885 และนำไปใช้ใน ค.ศ. 1964 เนื้อร้องนั้นมีการเปลี่ยนแปลงหลายครั้ง ครั้งหลังสุดคือเมื่อ ค.ศ. 1990 ต่อมาในวันที่ 12 กรกฎาคม ค.ศ. 1991 มีการย่อเพลงชาติเหลือเพียงบทแรกกับช่วงประสานเสียง

ในช่วง ค.ศ. 1886 ถึง 1947 เพลงชาติบัลแกเรียคือ"ชูมีมาริตซา"; ใน ค.ศ. 1951 ถึง 1964 คือ"บัลการิโย มิลา" ในช่วงสั้น ๆ ระหว่างสองเพลงนี้ คือเพลงมาร์ช "แรปูบลีกอนาชา ซดราแวย์!"

## ประวัติ

### ประพันธ์
เพลงชาตินี้ประพันธ์ขึ้นโดยสแวตัน ราดอสลาวอฟ นักประพันธ์ที่แต่งขึ้นหลังเข้าร่วมสงครามเซิร์บ-บัลแกเรียใน ค.ศ. 1885 เขาได้แรงบันดาลใจจากบทกวีของตนเองขณะมองเห็นเหล่านักเรียนชาวเซิร์บร้องเพลงปลุกใจของตนเองขณะเดินทางกลับบ้าน เพลงนี้ได้รับการตีพิมพ์ครั้งแรกในส่วนที่ 1 ของ "Music Textbook" โดย K. Mahan เมื่อ ค.ศ. 1895

### นำมาใช้เป็นเพลงชาติ

## บทร้อง
### สมัยใหม่
เพลงชาติทางการในปัจจุบันมีเพียงบทแรกกับบทประสานเสียง ในช่วงสมัยคอมมิวนิสต์ มีการเพิ่ม 2 บท (II และ III) ไว้อ้างถึงมอสโก (ภายใต้คำสั่งโดยตรงของตอดอร์ จีฟกอฟ) และพรรคคอมมิวนิสต์บัลแกเรีย เช่นเดียวกันกับเหล่านักรบที่ล้มตายในการต่อสู้เพื่อชาติบัลแกเรียมานานนับปี หลังการเปลี่ยนแปลงใน ค.ศ. 1989 เนื้อร้องส่วนนี้ถูกนำออกไป และห้ามไม่ให้ร้องในส่วนนี้




:ในสมัยการปกครองระบอบคอมมิวนิสต์ ได้มีการเพิ่มบทร้องต่อท้ายบทร้องเดิมอีก 2 บท ซึ่งอ้างอิงถึงพรรคคอมมิวนิสต์บัลแกเรีย (ภายใต้ชี้นำโดยตรงของสหภาพโซเวียต) และเหล่านักรบที่ล้มตายในการต่อสู้เพื่อชาติบัลแกเรียมานานนับปี หลังการเปลี่ยนแปลงการปกครองในปี ค.ศ. 1989 บทร้องดังกล่าวจึงถูกยกออกไปจากเพลงชาติ

### เนื้อร้องเดิม



### ฉบับเพิ่มเติม
บทร้องฉบับเพิ่มเติม ประพันธ์โดยโดบรี ฮรีสตรอฟ ตีพิมพ์ในวารสาร *Rodina* ตีพิมพ์โดย สมาคมวัฒนธรรมมิตรภาพบัลแกเรีย-โมฮัมมีเดียน ในเมืองสโมลยัน


File:Kom stara planina pano.jpg|เทือกเขาบุราณอันงามสง่า...
File:Danube at belene.jpg|... ถัดมาคือสายน้ำดานูบส่องประกาย...
File:Karandila2.jpg|... ตะวันฉายเหนือดินแดนทรากียา...
File:Todorka peak red.jpg|... ฉายแสงเจิดจ้าเหนือเทือกเขาพิริน


## สื่อ

## ดูเพิ่ม
* ตราแผ่นดินของบัลแกเรีย
* ธงชาติบัลแกเรีย

## หมายเหตุ

## อ้างอิง

## แหล่งข้อมูลอื่น

* ประธานาธิบดีสาธารณรัฐบัลแกเรีย&nbsp;(archive link)&nbsp;— The President's website has a page on the national symbols of Bulgaria, including a vocal version of the anthem.
* รัฐบาลบัลแกเรีย&nbsp;— The Government website also has a National Symbols page, with an instrumental version of the anthem.
* Bulgaria: ''Mila Rodino'' - Audio of the national anthem of Bulgaria, with information and lyrics (archive link)

หมวดหมู่:เพลงภาษาบัลแกเรีย

หมวดหมู่:สาธารณรัฐประชาชนบัลแกเรีย
หมวดหมู่:สาธารณรัฐบัลแกเรีย
โรงพยาบาลรามาธิบดี

**โรงพยาบาลรามาธิบดี** เป็นหน่วยงานหนึ่งในระดับภาควิชาของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดกระทรวงการอุดมศึกษา วิทยาศาสตร์ วิจัยและนวัตกรรม และเป็นสถานพยาบาลแห่งหนึ่งของรัฐ ตั้งอยู่เลขที่ 270 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400 มีเนื้อที่ทั้งหมด 38 ไร่ มีอาคารรวม 20 อาคาร เริ่มเปิดดำเนินการรักษาคนไข้เมื่อวันที่ 3 พฤษภาคม พ.ศ. 2512

หน้าที่หลักของโรงพยาบาล คือ การปฏิบัติงานสนับสนุนการรักษาพยาบาล การเรียนการสอน การวิจัย และทำนุบำรุงศิลปวัฒนธรรม โดยมีหน่วยงานรับผิดชอบดำเนินการ มีบุคลากรทั้งสิ้นประมาณ 1,367 คน คณะผู้บริหารประกอบด้วย ผู้อำนวยการโรงพยาบาลและรองผู้อำนวยการ แต่งตั้งโดยสภามหาวิทยาลัยมหิดลและคำสั่งมหาวิทยาลัยมหิดล ตามการเสนอแนะของคณบดีคณะแพทยศาสตร์โรงพยาบาลรามาธิบดีผู้บังคับบัญชา ซึ่งกำหนดนโยบายและควบคุมการปฏิบัติงานให้เป็นไปตามนโยบายของคณะแพทยศาสตร์ โรงพยาบาลรามาธิบดี

## หน่วยงานภายใน
โรงพยาบาลรามาธิบดี ประกอบด้วย 11 งาน 4 ฝ่าย 1 ศูนย์ ได้แก่ 
* ฝ่ายการแพทย์
* ฝ่ายการพยาบาล
* ฝ่ายโภชนาการ
* ฝ่ายเภสัชกรรม
* งานทันตกรรม
* งานสังคมสงเคราะห์
* งานเวชระเบียน
* งานอุปกรณ์การแพทย์
* งานบริหารโรงพยาบาลรามาธิบดี
* งานบริหารการรักษาพยาบาล
* งานพัฒนาคุณภาพการดูแลสุขภาพ
* งานป้องกันและควบคุมการติดเชื้อ
* งานเวชภัณฑ์ปลอดเชื้อ
* งานเวชภัณฑ์ทางการแพทย์
* งานบริการผ้า
* งานบริการเคลื่อนย้ายผู้ป่วยและขนส่งเวชภัณฑ์
* ศูนย์การแพทย์สมเด็จพระเทพรัตน์

## อ้างอิง

หมวดหมู่:โรงพยาบาลที่ก่อตั้งในปี พ.ศ. 2512
โรงพยาบาล
หมวดหมู่:โรงพยาบาลในเขตราชเทวี
หมวดหมู่:โรงพยาบาลมหาวิทยาลัยในประเทศไทย
โรงพยาบาล
หมวดหมู่:สถานที่ที่ตั้งชื่อตามพระนามของพระบาทสมเด็จพระมงกุฎเกล้าเจ้าอยู่หัว
ไปรษณียาคาร

**ไปรษณียาคาร** เดิมสะกดว่า **ไปรสนียาคาร** เป็นอาคารพิพิธภัณฑ์จัดแสดงเกี่ยวกับไปรษณีย์ไทยและพระราชกรณียกิจของพระบาทสมเด็จพระจุลจอมเกล้าเจ้าอยู่หัวด้านการไปรษณีย์ไทย ตั้งอยู่ริมแม่น้ำเจ้าพระยา ใกล้ปากคลองโอ่งอ่าง ฝั่งพระนคร อยู่ทางทิศใต้ของสะพานพุทธ เดิมที่ตั้งแห่งนี้เป็นของกรมไปรษณีย์โทรเลขและถือเป็นที่ทำการไปรษณีย์แห่งแรกของประเทศไทย อาคารก่อสร้างครั้งแรกเมื่อปี พ.ศ. 2414 ก่อนจะถูกทุบทิ้ง แล้วได้ทำการก่อสร้างคัดลอกแบบเดิมใหม่ โดย ดร.สุเมธ ชุมสาย ณ อยุธยา ศิลปินแห่งชาติ สาขาศิลปะสถาปัตยกรรม (สถาปัตยกรรมแบบร่วมสมัย) เมื่อปี พ.ศ. 2546 แล้วได้รับการปรับปรุงเป็นพิพิธภัณฑ์ในปัจจุบัน

ตึกไปรสนียาคาร เดิมเป็นบ้านของพระปรีชากลการ (สำอางค์ อมาตยกุล) อดีตเจ้าเมืองปราจีนบุรี ซึ่งต้องคดีข้อหา  ฆ่าคนตายและทารุณกรรม แก่คนไทยที่เมืองกบินทร์บุรี พระยาปรีชากลการถูกประหารชีวิตเมื่อวันที่ 24 พฤศจิกายน พ.ศ. 2422 และถูกยึดทรัพย์ตกเป็นของแผ่นดิน

พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้จัดตั้งกิจการไปรษณีย์ไทย เมื่อวันที่ 4 สิงหาคม พ.ศ. 2426 โดยสมเด็จพระเจ้าน้องยาเธอ เจ้าฟ้าภาณุรังษีสว่างวงศ์ ทรงดำรงตำแหน่งอธิบดีผู้สำเร็จราชการไปรษณีย์และโทรเลขพระองค์แรก ได้ใช้บ้านเดิมของพระปรีชากลการ เป็นที่ทำการ ใช้ชื่อเรียกว่า "ไปรสนียาคาร"

ในการเปลี่ยนแปลงการปกครอง พ.ศ. 2475 อาคารไปรษณีย์ยาคารเป็นสถานที่แห่งแรกที่ทางคณะราษฎรจะต้องทำการบุกยึด เนื่องจากเป็นชุมทางการสื่อสาร คือ โทรเลขและโทรศัพท์ เพื่อตัดระบบการสื่อสาร โดยกลุ่มคณะราษฎรสายพลเรือนที่นำโดย หลวงโกวิทอภัยวงศ์ (ควง อภัยวงศ์) และนายประยูร ภมรมนตรี เหตุเพราะรับราชการที่นี่ จึงรู้ถึงระบบการทำงานดี โดยที่มีคณะราษฎรสายทหารเรือคุ้มกันเพียงไม่กี่คน ซึ่งต้องทำการยึดและตัดการสื่อสารให้ได้ภายในเวลา 04.00 น. และต้องทำให้เสร็จก่อนเวลา 05.00 น. เพื่อมิให้ผู้คนสงสัย  แม้คณะราษฎรสามารถกระทำการได้สำเร็จ แต่ทว่าก็มีเจ้าพนักงานคนหนึ่งหนีไปแจ้งความกับเจ้าหน้าที่ตำรวจได้ ทางตำรวจโดย พระยาอธิกรณ์ประกาศ (หลุย จาติกวณิช) อธิบดีกรมตำรวจจึงทราบเรื่องจากเหตุนี้เอง จึงรุดเข้าวังบางขุนพรหมเพื่อถวายรายงานแด่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้สำเร็จราชการ

อาคารไปรษณียาคาร ถูกทุบทิ้งเมื่อ พ.ศ. 2525 เพื่อเปิดทางให้กับการก่อสร้างสะพานพระปกเกล้า ซึ่งเป็นสะพานคู่ขนานอยู่ทางทิศใต้ของสะพานพระพุทธยอดฟ้า ปัจจุบันอาคารถูกสร้างขึ้นใหม่ตามแบบเดิม ในตำแหน่งใกล้เคียงกับที่ตั้งเดิม เพื่อใช้เป็นพิพิธภัณฑ์กิจการไปรษณีย์ไทย

## อ้างอิง

## แหล่งข้อมูลอื่น

หมวดหมู่:พิพิธภัณฑ์ในเขตพระนคร
หมวดหมู่:โบราณสถานในเขตพระนคร
หมวดหมู่:สิ่งก่อสร้างริมแม่น้ำเจ้าพระยา
เจ้าราชบุตร

**เจ้าราชบุตร** เป็นชื่อตำแหน่งทางการปกครองในระบบอาญาสี่ ซึ่งใช้อยู่ในอาณาจักรล้านช้าง และระบบเจ้าขันห้าใบ ในดินแดนของล้านนาในอดีต สามารถหมายถึง

* **[[เจ้าราชบุตร (โย้)]]** - โอรสของเจ้าอนุวงศ์แห่งเวียงจันทน์ เจ้าผู้ปกครองอาณาจักรล้านช้างจำปาศักดิ์ระหว่าง พ.ศ. 2362 - 2370
* **[[เจ้าราชบุตร (หมอกฟ้า ณ น่าน)]]** - เจ้าราชบุตรแห่งนครน่านองค์สุดท้าย โอรสในเจ้ามหาพรหมสุรธาดา เจ้าผู้ครองนครน่าน องค์ที่ 64
* **[[เจ้าราชบุตร (แก้วเมืองพวน ณ ลำปาง)]]** - เจ้าราชบุตรแห่งนครลำปาง ผู้รั้งตำแหน่งเจ้าผู้ครองนครลำปางระหว่าง พ.ศ. 2465 - 2468
* **[[เจ้าราชบุตร (วงศ์ตวัน ณ เชียงใหม่)]]** - เจ้าราชบุตรแห่งนครเชียงใหม่องค์สุดท้าย โอรสในเจ้าแก้วนวรัฐ เจ้าผู้ครองนครเชียงใหม่ องค์ที่ 9
* **[[เจ้าราชบุตร (สุริยฆาต)]]** - เจ้าราชบุตรแห่งนครเชียงใหม่ ราชโอรสในพระเจ้ากาวิละ เจ้าผู้ครองนครเชียงใหม่องค์ที่ 1 พระไปยกาใน หม่อมทิพวัน กฤดากร ณ อยุธยา และ หม่อมศรีนวล กฤดากร ณ อยุธยา หม่อมในพลเอก พระวรวงศ์เธอ พระองค์เจ้าบวรเดช
* **[[เจ้าราชบุตร (น้อยดาวแก้ว ณ ลำพูน)]]** - เจ้าราชบุตรแห่งนครลำพูน โอรสในเจ้าดาราดิเรกรัตนไพโรจน์ เจ้าผู้ครองนครลำพูนลำดับที่ 7
* **[[เจ้าราชบุตร (หนานธนัญไชย)]]** - เจ้าราชบุตรแห่งนครเชียงใหม่ ราชโอรสในพระยาพุทธวงศ์ เจ้าผู้ครองนครเชียงใหม่องค์ที่ 4
***[[เจ้าราชดนัย (ยอดฟ้า ณ น่าน)|เจ้าราชบุตร (ยอดฟ้า ณ น่าน)]]** เจ้าราชบุตรแห่งนครแพร่องค์สุดท้าย ราชบุตรเขยในเจ้าพิริยเทพวงษ์ เจ้าผู้ครองนครแพร่องค์ที่ 22 ราชโอรสในพระเจ้าสุริยพงษ์ผริตเดช เจ้าผู้ครองนครน่านองค์ที่ 63 ภายหลังถูกลดตำแหน่งเป็น **เจ้าราชดนัยแห่งนครน่าน**
* **[[เจ้าราชบุตร (สุ่ย)]]** - เชื้อสายของเจ้าพระตาแห่งเมืองนครเขื่อนขันธ์กาบแก้วบัวบาน เป็นบิดาของหม่อมเจียงคำ ชุมพล ณ อยุธยา หม่อมในพระเจ้าบรมวงศ์เธอ กรมหลวงสรรพสิทธิประสงค์

หมวดหมู่:ฐานันดรศักดิ์เจ้านายฝ่ายเหนือ
5
เริงชัย ประภาษานนท์

**เริงชัย ประภาษานนท์** (10 พฤศจิกายน พ.ศ. 2472 – 5 กุมภาพันธ์ พ.ศ. 2567)  เป็นนักเขียนชาวไทย ศิลปินแห่งชาติ สาขาวรรณศิลป์ ประจำปี 2562 เจ้าของนามปากกา "เศก ดุสิต"  หรือ  "ศ. ดุสิต" มีผลงานเขียนนวนิยายแนวบู๊ และอาชญนิยายที่มีชื่อเสียงเป็นจำนวนมาก มีตัวละครที่เป็นที่รู้จักกันดี ชื่อ "คมน์ พยัคฆราช" ในเรื่อง สี่คิงส์ ครุฑดำ และ "โรม ฤทธิไกร" ในเรื่องชุด อินทรีแดง อินทรีทอง

## ประวัติ
เริงชัย ประภาษานนท์ เกิดที่เขตดุสิต กรุงเทพ เรียนจบชั้นมัธยมศึกษาที่โรงเรียนมัธยมนันทนศึกษา  เมื่อเกิดสงครามโลกครั้งที่สอง โรงเรียนถูกปิด ออกมาทำงานที่โรงไฟฟ้าสามเสน เมื่อโรงไฟฟ้าถูกระเบิดทำลาย ได้งานใหม่เป็นช่างเรียงพิมพ์ในโรงพิมพ์  เริ่มงานเขียนเรื่องสั้น เรื่องแรกชื่อ “พรหมบันดาล” ตีพิมพ์ครั้งแรกในนิตยสาร "รัตนโกสินทร์" ใช้นามปากกาว่า “สุริยา”

## ผลงาน
เริงชัย ประภาษานนท์ เริ่มเขียนนวนิยายแนวบู๊ ใช้นามปากกา "เศก ดุสิต" เรื่อง สี่คิงส์ และครุฑดำ ตีพิมพ์กับสำนักพิมพ์อักษรสมิต แล้วเขียนเรื่องในชุด อินทรีแดง ตีพิมพ์กับสำนักพิมพ์บรรลือสาส์น มีชื่อเสียงเป็นที่นิยมจนต้องนำตัวละครจากทั้งสองเรื่อง คือ "คมน์ พยัคฆราช" และ "โรม ฤทธิไกร"  มาร่วมงานกันในเรื่อง จ้าวนักเลง ในเวลาต่อมา   และเรื่อง พยัคฆ์ร้ายไทยถีบ ตีพิมพ์ในนิตยสาร "อาทิตย์รายสัปดาห์" กับสำนักพิมพ์อักษรโสภณ ผลงานทั้งหมดถูกนำมาสร้างเป็นภาพยนตร์

นอกจากงานเขียนอาชญนิยาย เริงชัย ประภาษานนท์ ยังมีผลงานเขียนในแนวอื่น ใช้นามปากกา "เกศ โกญจนาศ" "ศิรษา" "ลุงเฉี่อย" ใช้เขียนนิทานพื้นบ้าน และ "ดุสิตา" ใช้เขียนบทกวี

เริงชัย ประภาษานนท์ หยุดเขียนนวนิยายตั้งแต่ พ.ศ. 2532 ต่อมาได้สนใจศึกษาวิชาโหราศาสตร์ และการพยากรณ์อย่างจริงจัง ต่อมาจึงเขียนบทความเกี่ยวกับการพยากรณ์และคอลัมน์ “รู้ชีวิต…ด้วยดวงดาว” ในนิตยสารมติชนสุดสัปดาห์

## การเสียชีวิต
อาจารย์เริงชัยถึงแก่กรรมอย่างสงบเมื่อวันที่ 5 กุมภาพันธ์ 2567 ที่โรงพยาบาลธรรมศาสตร์เฉลิมพระเกียรติ สิริอายุได้ 92 ปี โดยมีกำหนดรดน้ำศพในวันที่ 7 กุมภาพันธ์ 2567 ที่วัดศิริพงษ์ธรรมนิมิต และกำหนดสวดพระอภิธรรมศพในวันที่ 7–9 กุมภาพันธ์ 2567 และมีกำหนดฌาปนกิจศพในวันที่ 10 กุมภาพันธ์ 2567

## เครื่องราชอิสริยาภรณ์

## อ้างอิง

*  ประวัติ เศก ดุสิต  จากเว็บบอร์ดสำนักพิมพ์มติชน
* 

หมวดหมู่:นักเขียนชาวไทย
หมวดหมู่:บุคคลจากเขตดุสิต

หมวดหมู่:นักโหราศาสตร์
หมวดหมู่:ศิลปินแห่งชาติสาขาวรรณศิลป์
สนิท โกศะรถ

**สนิท โกศะรถ** (พ.ศ. 2473 - ธันวาคม พ.ศ. 2518) เป็นนักเขียนอาชญนิยายชุด เหยี่ยวราตรี เจ้าของนามปากกา "ส. เนาวราช" เป็นผู้ร่วมก่อตั้งนิตยสารสตรี ขวัญเรือน เคยสร้างและกำกับภาพยนตร์เรื่อง หนึ่งนุช (2514) จันทร์เพ็ญ (2515) และ กระสือสาว (2516)

สนิท โกศะรถ เกิดและเติบโตแถวย่านสะพานดำ กรุงเทพ เรียนชั้นมัธยมต้น เริ่มทำงานเป็นช่างเรียงพิมพ์ที่โรงพิมพ์เจริญธรรม ย่านเสาชิงช้าอยู่หลายปี และเริ่มเขียนเรื่องสั้นส่งไปตีพิมพ์ตามนิตยสาร และได้รับการสนับสนุนจากนาย "ฮ่องบุ๊น" หลานชายเจ้าของโรงพิมพ์เจริญธรรม สนับสนุนให้เป็นนักเขียน ตั้งสำนักพิมพ์อักษรสมิต เพื่อตีพิมพ์นิยายเรื่อง เหยี่ยวราตรี ของสนิท โกศะรถ โดยใช้นามปากกา "ส. เนาวราช" โดยเฉพาะ

เมื่อมีชื่อเสียง สนิท โกศะรถ ได้เขียนนวนิยายเรื่อง "18 มงกุฎ" ด้วยนามปากกา "ธัญ ธาตรี" แล้วย้ายไปเขียนหนังสือให้กับสำนักพิมพ์บางกอก และสำนักพิมพ์บรรลือสาส์น ของบรรลือ อุตสาหจิต และเป็นผู้ริเริ่มออกนิตยสาร "ศรีสยาม" และนิตยสารสตรี "ขวัญเรือน" ที่ยังมีชื่อเสียงมาจนถึงปัจจุบัน

สนิท โกศะรถ เสียชีวิตเมื่อเดือนธันวาคม พ.ศ. 2518 ด้วยวัยเพียง 45 ปี

## อ้างอิง
* 

หมวดหมู่:นักเขียนชาวไทย
หมวดหมู่:ผู้กำกับภาพยนตร์ชาวไทย
ฮาชิมะ

thumb|250px|right|มุมด้านหน้าของเกาะ

**ฮาชิมะ** () หรือ **กุงกันจิมะ** () เป็นเกาะที่ไม่ได้เกิดขึ้นเองในธรรมชาติแต่ถูกสร้างขึ้นในปี ค.ศ. 1887 และเสร็จในปี ค.ศ. 1890 โดยบริษัทมิตซูบิชิเป็นผู้สร้าง เกาะฮาชิมะอยู่ห่างจากเมืองนางาซากิ ประมาณ 15 กิโลเมตร มีความยาวเกาะประมาณ 500 เมตร ไว้ใช้เพื่อเป็นที่พักของคนงานทำอุตสาหกรรมเหมืองถ่านหิน ในเมืองมี อาคารที่พัก และได้รับการบันทึกว่าเป็นเมืองที่มีผู้คนหนาแน่นมากที่สุดในช่วงนั้น (ประมาณ 5,000 คน) จนเมื่อถ่านหินไม่นิยมใช้เนื่องจากมีน้ำมันเข้ามาแทน เกาะฮาชิมะก็ปิดตัวลงในปี ค.ศ. 1974 ปัจจุบันบนเกาะไม่มีสาธารณูปโภคใด ๆ เลย ทั้งน้ำประปา, ไฟฟ้า, โทรศัพท์ หรือห้องน้ำ

เกาะฮาชิมะได้ชื่อว่าเป็นสถานที่ผีสิงที่น่ากลัวอันดับ 2 ของโลก รองจากหอคอยลอนดอน ในประเทศอังกฤษ

## ในภาพยนตร์
* ปี พ.ศ. 2492 มีฉากของเกาะดังกล่าวในภาพยนตร์ญี่ปุ่นเรื่อง *มิโดริ นากิ ชิมะ* (The Greenless Island)
* ปี พ.ศ. 2543 เป็นฉากแสดงในภาพยนตร์ญี่ปุ่นเรื่อง *[[เกมนรก โรงเรียนพันธุ์โหด]]* (Battle Royale)
* ปี พ.ศ. 2552 เป็นฉากในเอมวีเพลง *มายโลนลีทาวน์* (My Lonely Town) ของวงB'z ทั้งยังใช้เป็นภาพหน้าปกแผ่นวีดิทัศน์
* ปี พ.ศ. 2555 เป็นสถานที่แสดงฉากในภาพยนตร์ชุด *[[เจมส์ บอนด์]] ภาค[[พลิกรหัสพิฆาตพยัคฆ์ร้าย 007]]* ที่ซึ่งบอนด์ได้พบกับราอูล ซิลวา อดีตสายลับ MI6 แต่ก็ไม่ได้แสดงที่แห่งนั้นจริง โดยเป็นเพียงฉากจำลองที่สตูดิโอ 
* ปี พ.ศ. 2556 เป็นฉากแสดงในภาพยนตร์ไทยเรื่อง *[[ฮาชิมะ โปรเจกต์ ไม่เชื่อ ต้องลบหลู่]]* 
* ปี พ.ศ. 2558 เป็นฉากแสดงในภาพยนตร์ญี่ปุ่นเรื่อง *ผ่าพิภพไททัน* (Attack On Titan) ฉบับคนแสดง
* ปี พ.ศ. 2560 เป็นฉากแสดงในภาพยนตร์เกาหลีใต้เรื่อง *[[:en:The Battleship Island|The Battleship Island]]*

## อ้างอิง

## แหล่งข้อมูลอื่น

* จากกระทู้ในพันทิป 
* Photos at Picasa Web Albums 
* Thoughts on "Gukanjima - View of an Abandoned Island" (essay) 
* Photography of Gunkanjima from an American Photographer-Ross McDermott  
* Battle Royale locations, from the official movie website  
* Gunkanjima Photo Gallery  
* A project with the goal of a virtually accessible Gukanjima  
* Archibase photo tour  
* Documentary video of a local returning 
* pictures of gunkanjima in May 2007  
* 

หมวดหมู่:เกาะในจังหวัดนางาซากิ
หมวดหมู่:เมืองร้างในทวีปเอเชีย
หมวดหมู่:เกาะร้าง
หมวดหมู่:เกาะที่ไม่มีคนอาศัยอยู่ในประเทศญี่ปุ่น
หมวดหมู่:สถานที่ที่มีรายงานว่ามีผีสิงในประเทศญี่ปุ่น
จอร์จ แฮมิลตัน-กอร์ดอน เอิร์ลที่ 4 แห่งแอเบอร์ดีน

**จอร์จ แฮมมิลตัน-กอร์ดอน เอิร์ลที่ 4 แห่งแอเบอร์ดีน** () เป็นนักการเมืองและนายกรัฐมนตรีแห่งสหราชอาณาจักรในคริสต์ศตวรรษที่ 19

## อ้างอิง

* http://pm.gov.uk/output/Page147.asp 

หมวดหมู่:นายกรัฐมนตรีสหราชอาณาจักร
หมวดหมู่:รัฐมนตรีว่าการกระทรวงการต่างประเทศสหราชอาณาจักร
หมวดหมู่:ขุนนางอังกฤษ
หมวดหมู่:บุคคลจากเอดินบะระ
หมวดหมู่:ไนต์ออฟเดอะการ์เตอร์
เฮนรี จอห์น เทมเพิล ไวเคานต์พาเมอร์สตันที่ 3

**เฮนรี จอห์น เทมเพิล ไวเคานต์พาเมอร์สตันที่ 3** () เป็นรัฐบุรุษและนักการเมืองชาวอังกฤษผู้ได้ดำรงตำแหน่งนายกรัฐมนตรีสองสมัยในช่วงกลางศตวรรษที่ 19 และยังเคยเป็นรัฐมนตรีการสงคราม รัฐมนตรีต่างประเทศ ตลอดจนรัฐมนตรีปิตุภูมิ เขามักได้รับการเรียกโดยชื่อเล่นว่า "แพม" หรือ "พังพอน" เขาทำงานอยู่ในรัฐบาลเป็นระยะเวลายาวนานกว่า 58 ปี ตั้งแต่ ค.ศ. 1807 จนอสัญกรรมใน ค.ศ. 1865 โดยเริ่มงานการเมืองครั้งแรกกับพรรคทอรี ก่อนที่จะย้ายไปพรรควิกในทศวรรษที่ 1830 ในวาระที่สองของการเป็นนายกรัฐมนตรี เขาถือเป็นนายกรัฐมนตรีคนแรกจากพรรคเสรีที่จัดตั้งขึ้นใหม่

เขาดำรงตำแหน่งนายกรัฐมนตรีในช่วงที่สหราชอาณาจักรกำลังเรืองอำนาจในเวทีโลก และเป็นช่วงเวลาที่สหราชอาณาจักรมีชัยเหนือจีนในสงครามฝิ่นครั้งที่สองและเกิดสนธิสัญญานานกิง หลังจากสงครามกับจีนสิ้นสุดลง รัฐบาลของพาเมอร์สตันก็ต้องมุ่งความสนใจไปยังสงครามกลางเมืองอเมริกา โดยได้สนับสนุนฝ่ายสมาพันธรัฐอเมริกา ซึ่งต้องการแยกตัวจากสหรัฐอเมริกาที่นำโดยประธานาธิบดีอับราฮัม ลินคอล์น เนื่องจากหากสหรัฐอ่อนแอลงจะกลายเป็นผลดีต่อสหราชอาณาจักร อย่างไรก็ตาม ข้าวโพดจากสหรัฐฯยังมีความจำเป็นต่ออังกฤษมากกว่าฝ้ายจากสมาพันธ์ฯ ดังนั้นการเปิดศึกกับสหรัฐโดยตรงอาจได้ไม่คุ้มเสีย นอกจากนี้ รัฐบาลของพาเมอร์สตันได้ส่งกำลังทหารไปประจำยังมณฑลแคนาดา (ขณะนั้นเป็นส่วนหนึ่งของสหราชอาณาจักร) มากขึ้น เนื่องจากถูกชักจูงว่า สหรัฐกับสมาพันธ์อาจจับมือกันรุกรานแคนาดา 

## อ้างอิง

หมวดหมู่:ขุนนางอังกฤษ
หมวดหมู่:นายกรัฐมนตรีสหราชอาณาจักร
หมวดหมู่:รัฐมนตรีว่าการกระทรวงการต่างประเทศสหราชอาณาจักร
หมวดหมู่:บุคคลในคริสต์ศตวรรษที่ 18
หมวดหมู่:บุคคลในคริสต์ศตวรรษที่ 19
หมวดหมู่:บุคคลจากเวสต์มินสเตอร์
หมวดหมู่:บุคคลในสมัยวิกตอเรีย
ชูมี มาริตซา

**ชูมี มาริตซา** (, *Shumi Maritsa*) เป็นชื่อเพลงชาติเพลงแรกของบัลแกเรีย ซึ่งใช้ในสมัยที่ประเทศนี้ยังเป็นราชอาณาจักรระหว่างปี พ.ศ. 2429 - พ.ศ. 2489 เนื้อร้องของเพลงนี้เดิมเป็นผลงานการประพันธ์ของนิโคลาร์ ซิฟคอฟ ครูใหญ่ของโรงเรียนแห่งหนึ่งในเมืองเวเลส (ปัจจุบันอยู่ในประเทศมาซิโดเนีย) ต่อมาได้มีการแก้ไขมาหลายครั้ง แต่เนื้อร้องซึ่งเป็นที่รู้จักกันโดยทั่วไปเป็นผลงานของกวีชื่อ อีวาน วาซอฟ ซึ่งเป็นผู้แต่งทำนองของเพลงนี้ เนื้อร้องดังกล่าวแต่งขึ้นในปี พ.ศ. 2455

ในสมัยนั้น ราชอาณาจักรบัลแกเรียยังมีเพลงอีกเพลงหนึ่งซึ่งใช้เป็นเพลงประจำราชวงศ์หรือเพลงสรรเสริญพระบารมี มีชื่อว่า "Himn na Zarstvo Balgarija" เพลงนี้มีสถานะที่สูงกว่าเพลง "ชูมี มาริตซา" และได้ใช้มาจนกระทั่งมีการล้มเลิกการปกครองระบอบกษัตริย์ลงในปี พ.ศ. 2487

## บทร้อง
### เนื้อร้องเดิม (ค.ศ. 1876)

### สมัยใหม่ (ค.ศ. 1912)

### ฉบับราชการ (ค.ศ. 1914)

## อ้างอิง

## แหล่งข้อมูลอื่น
* Listen to Shumi Maritsa (WMA Files) 
* Shumi Maritsa (david.national-anthems.net)  

หมวดหมู่:เพลงชาติบัลแกเรีย
เล่าฮอง

**เล่าฮอง** หรือในภาษาจีนกลางว่า **หลิว เฟิง** (เสียชีวิต ค.ศ. 220) เป็นบุตรบุญธรรมของขุนศึกเล่าปี่ที่มีชีวิตอยู่ในช่วงปลายราชวงศ์ฮั่นตะวันออกและสถาปนาจ๊กก๊กในยุคสามก๊กของจีน เขาสืบเชื้อสายไปยังโหวที่มีชื่อตระกูลว่า "โค่ว" () เขายังมีความเกี่ยวข้องกับราชวงศ์หลิว (ราชวงศ์ในราชวงศ์ฮั่นที่เล่าปี่เป็นผู้สืบทอด) แม้ว่าจะไม่ไปตามสายตรง เขารับใช้เป็นขุนพลในกองทัพของบิดาบุญธรรม

## ประวัติ
เล่าฮองเดิมชื่อเค้าฮอง หลานเล่าปิด ลูกของเค้าล่อ ต่อมาเล่าปี่รับเป็นบุตรบุญธรรม หลังจากที่เล่าปี่ปราบกบฏเตียวบูกับตันสูน ตามคำขอของเล่าเปียวได้แล้ว  จึงได้เปลี่ยนชื่อเป็นเล่าฮอง  กวนอูไม่ค่อยพอใจนักกับการที่เล่าปี่รับเล่าฮอง มาเป็นลูกบุญธรรม  กวนอูกล่าวกับเล่าปี่ว่า*"บุตรท่านก็มีอยู่ เหตุไฉนจึงจะเอาผู้อื่นมาเป็นเนื้อ เหมือนหนึ่งเลี้ยงลูกปูลูกหอย นานไปจะได้รับความเดือดร้อน"* เล่าปี่จึงว่า *"ถึงผู้อื่นนอกเนื้อก็จริง แต่เรารักใคร่เสมอบุตร ได้เอามาเลี้ยงไว้ก็จะมีกตัญญูรักใคร่ เห็นจะไม่คิดร้ายต่อเรา"* กวนอูได้ฟังดังนั้นก็ขัดใจนิ่งอยู่มิได้ตอบประการใด และเมื่อเล่าปี่ตีเอาเมืองซงหยงได้ เล่าปี่จึงให้เล่าฮองปกครองเมืองซงหยงอยู่กับเบ้งตัด อดีตขุนนางในของเล่าเจี้ยงที่เล่าปี่ไปยึดเมืองมา 

เมื่อครั้งเกงจิ๋วถูกซุนกวนยึดในปี พ.ศ. 762 ด้วยแผนของลิบอง ซึ่งขณะเดียวกันกวนอูกำลังเข้าตาจนอยู่ที่เมืองเป๊กเสีย จึงสั่งให้เลียวฮัวไปขอความช่วยเหลือจากเล่าฮองและเบ้งตัด แต่ได้รับการปฏิเสธจาก ทั้งคู่เนื่องจากเบ้งตัดยุยง ให้เล่าฮองไม่ส่งกองทัพไปช่วย ด้วยการกล่าวทำนองว่า *"ท่านคิดถึงกวนอูเป็นอา กลัวแต่ว่ากวนอูจะหาคิดว่าท่านเป็นหลานไม่ เมื่อก่อนพระเจ้าเล่าปี่เอาท่านมาเป็นบุตรเลี้ยง กวนอูมีความริษยา หาความสบายใจไม่ ครั้นเล่าปี่ได้เป็นฮันต๋งอ๋อง ได้ปรึกษาขงเบ้งว่า เราจะตั้งเล่าฮองบุตรเลี้ยงของเราให้เป็นเจ้า ต่างกรมดีหรือไม่ ขงเบ้งจึงขอให้เล่าปี่ไปปรึกษากวนอูกับเตียวหุย กวนอูทราบเรื่องก็ตอบว่าเล่าฮองนี้เป็นคนเขลา โง่เง่าหาชาติตระกูลมิได้"* แล้วก็พูดด้วยถ้อยความแทงใจดำต่าง ๆ นา ๆ เล่าฮองเห็นด้วยกับความคิดเบ้งตัดจึง ไม่ส่งทหารไปช่วย กวนอูจึงจบชีวิตลงหลังจากตีฝ่าทหารซุนกวนไม่สำเร็จในปีเดียวกัน

ต่อมาเบ้งตัดสวามิภักดิ์ต่อวุยก๊ก (ขณะนั้นอยู่ในความปกครองของโจผี) เพราะทราบว่าเล่าปี่จะส่งทหารไปลอบสังหารเบ้งตัดเนื่องจากมีส่วนทำให้กวนอูสิ้นชีวิต พระเจ้าเล่าปี่โกรธมากจึงให้เล่าฮองยกทัพปราบเบ้งต้ด แต่รบแพ้กลับมา จึงถูกเล่าปี่ สั่งประหารชีวิต ในปี พ.ศ. 763 เมื่ออายุได้ 28 ปี 

## ดูเพิ่ม
* พงศาวลีจ๊กก๊ก
* รายชื่อบุคคลในยุคสามก๊ก

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* 
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).

หมวดหมู่:ขุนพลของเล่าปี่
หมวดหมู่:ชาวจีนที่ถูกบังคับให้ฆ่าตัวตาย
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
หมวดหมู่:ครอบครัวของเล่าปี่
โรงพยาบาลท่าปลา

**โรงพยาบาลท่าปลา** เป็นโรงพยาบาลของรัฐ ตั้งอยู่ในตำบลท่าปลา อำเภอท่าปลา จังหวัดอุตรดิตถ์ 

เริ่มแรกโรงพยาบาลท่าปลา เป็นโรงพยาบาลชุมชนที่เริ่มต้นจากโรงพยาบาล 10 เตียง มีท่านผู้อำนวยการโรงพยาบาลคนแรกชื่อ นายแพทย์สมพงษ์ ลิ้มศุภวานิช และท่านผู้อำนวยการคนปัจจุบัน คือนายแพทย์เสรี นพรัตน์

ปัจจุบันโรงพยาบาลได้ขยายเป็นโรงพยาบาลชุมชนขนาด 30 เตียงเพื่อรองรับจำนวนผู้รับบริการที่เพิ่มขึ้นในแต่ละปี


ภาพ:ท่าปลา1.png|ตึกผู้ป่วยนอกโรงพยาบาลท่าปลา
ภาพ:Thapla Hospital02.JPG|ความร่มรื่นภายในบริเวณโรงพยาบาลท่าปลา
ภาพ:Thapla Hospital01.jpg|บรรยากาศภายในโรงพยาบาลท่าปลา (ตึกผู้ป่วยนอก)


## อ้างอิง
* เว็บไซต์โรงพยาบาลท่าปลา 

ท่าปลา
หมวดหมู่:สิ่งก่อสร้างในอำเภอท่าปลา
ท่าปลา
หมวดหมู่:ก่อตั้งในประเทศไทยในปี พ.ศ. 2525
จิรศักดิ์ โย้จิ้ว

**จิรศักดิ์ โย้จิ้ว** เป็นผู้กำกับการแสดง  มีผลงานกำกับทั้งละครโทรทัศน์ ละครเวที

## ผลงาน

### ผู้ช่วยกำกับการแสดง

;ละครทีวี
* สามอนงค์ (บริษัท มีเดีย ออฟ มีเดียส์ จำกัด) 
* หลานสาวคุณหญิง (บริษัท มีเดีย ออฟ มีเดียส์ จำกัด)
* จงรัก (บริษัท มีเดีย ออฟ มีเดียส์ จำกัด )
* เกมรักพยาบาท (เอ็กแซ็กท์ )
* โดดเดี่ยวไม่เดียวดาย (เอ็กแซ็กท์ )
* โซดากับชาเย็น (เอ็กแซ็กท์ )
* หงส์เหนือมังกร (เอ็กแซ็กท์ )
* ตะวันตัดบูรพา (เอ็กแซ็กท์ )
* พิษกุหลาบ (เอ็กแซ็กท์ )
* เลือดหงส์ (เอ็กแซ็กท์ )

### กำกับการแสดง

;ละครทีวี
* วิวาห์ไฟ (บริษัท มีเดีย ออฟ มีเดียส์ จำกัด )
* สวรรค์บ้านทุ่ง (บริษัท มีเดีย ออฟ มีเดียส์ จำกัด) 
* เฮง เฮง เฮง (เอ็กแซ็กท์ )
* เฮฮาคาเฟ่ (เอ็กแซ็กท์ )
* รักในรอยแค้น (ภาค2) (เอ็กแซ็กท์ )
* บางรักซอย 9 (เอ็กแซ็กท์ )
* รักแปดพันเก้า (เอ็กแซ็กท์ )
* เป็นต่อ (บริษัท ซีเนริโอ จำกัด )
* นัดกับนัด (บริษัท ซีเนริโอ จำกัด )
* เป็นข่าว
* ครอบครัวขำ
* รักฝุ่นตลบ
* เสือ ชะนี เก้ง
* ชะนีหนีคาน

;ละครเวที
* ก่อนจะถึง บางรักซอย 9 on stage
* เรื่องเล่า คืนเฝ้าผี
* ลัดดาแลนด์

## รางวัลที่ได้
* รางวัล เมขลาประจำปี 2547 ประเภท ผู้กำกับละครแนวหรรษายอดเยี่ยม
* รางวัล "Star Entertainment Awards 2004" สาขา รางวัลละครซิทคอมยอดเยี่ยม จากเรื่อง บางรักซอย 9
* รางวัล โทรทัศน์ทองคำ 2548 สาขา บทโทรทัศน์ยอดเยี่ยม จากเรื่อง เป็นต่อ
* รางวัล Asian Television Awards 2007 สาขา Best Comedy Programme  จากเรื่อง เป็นต่อ
* รางวัล Hamburger Awards ครั้งที่ 5 สาขา ละครประเภทซิทคอมยอดเยี่ยม จากเรื่อง เป็นต่อ

## อ้างอิง

* "นก-กิ๊ก"อวดความเก๋าเปิดคอร์สการแสดง 

## แหล่งข้อมูลอื่น
* จิรศักดิ์ โย้จิ้ว

;กิจกรรมเพื่อสังคม
* โครงการแสงเทียนหลังกระดานดำ เพื่อครูผู้ประสบภัยชายแดนใต้
* พุทธาภิเษกหลวงพ่อพุทธโสธร รุ่น “ชนะภัยชัยชนะ” รวมน้ำใจสู่พี่น้องชาวใต้
* "นกหวีดป้องกันภัย" ช่องทางระดมทุนบ้านพักฉุกเฉิน
* ทีม “บางรักซอย 9 – เฮง เฮง เฮง” ทำบุญบ้านเด็กตาบอดพิการซ้ำซ้อน
* “ส่งหนังสือให้น้อง ดับไฟชายแดนใต้”
* มหาวิทยาลัยศิลปากร เยี่ยมกองถ่ายละคร "ผู้กองเจ้าเสน่ห์"

หมวดหมู่:ผู้กำกับละครโทรทัศน์ชาวไทย
หมวดหมู่:บุคคลจากโรงเรียนวัดสุทธิวราราม
ผู้นำฝ่ายค้านในสภาผู้แทนราษฎร

**ผู้นำฝ่ายค้านในสภาผู้แทนราษฎร** เป็นตำแหน่งของหัวหน้าพรรคการเมืองที่ใหญ่ที่สุดที่ไม่ได้เป็นรัฐบาลที่ทำหน้าที่ในสภาผู้แทนราษฎร มีหน้าที่สำคัญคือการตรวจสอบการทำงานของรัฐบาล เรียกพรรคที่ทำหน้าที่นี้ว่า กลุ่มฝ่ายค้าน หรือ พรรคฝ่ายค้าน หากมีหลายพรรคเรียกว่า พรรคร่วมฝ่ายค้าน

## อ้างอิง

## ดูเพิ่ม
* รายชื่อผู้นำฝ่ายค้านในสภาผู้แทนราษฎรไทย
* ฝ่ายค้านในระบบรัฐสภา

หมวดหมู่:การเมือง
วิทยาลัยเทคนิคอุดรธานี สถาบันการอาชีวศึกษาภาคตะวันออกเฉียงเหนือ ๑

**วิทยาลัยเทคนิคอุดรธานี** () เป็นวิทยาลัยด้านช่างอุตสาหกรรม ซึ่งหน่วยงานหนึ่งในสถาบันการอาชีวศึกษาภาคตะวันออกเฉียงเหนือ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ เปิดทำการเรียนการสอนระดับ ปริญญาตรี   ประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.) ตั้งอยู่ที่อำเภอเมืองอุดรธานี จังหวัดอุดรธานี  

## ประวัติ

วิทยาลัยเทคนิคอุดรธานี มีชื่อเดิมว่าโรงเรียนช่างไม้อุดรธานี  เปิดทำการสอนเมื่อวันที่ 7 กรกฎาคม พ.ศ. 2481 ต่อมาในปี พ.ศ. 2502 ได้เปลี่ยนชื่อเป็นโรงเรียนการช่างอุดรธานี  โดยได้รับความช่วยเหลือจากองค์การ ส.ป.อ. ต่อมาในปี พ.ศ. 2514 ได้เปลี่ยนชื่อเป็นโรงเรียนเทคนิคอุดรธานี  โดยได้รับความช่วยเหลือภายใต้โครงการเงินกู้เพื่อพัฒนาอาชีวศึกษา   ต่อมาในปี พ.ศ. 2519 ได้ยกฐานะเป็นวิทยาลัยอาชีวศึกษา  โดยรวมเข้ากับวิทยาลัยอาชีวศึกษาอุดรธานี  แบ่งออกเป็น 2 วิทยาลัยเขต  และต่อมาเมื่อวันที่ 1 มกราคม พ.ศ. 2522 ได้แยกออกจากกันและเปลี่ยนชื่อเป็น  วิทยาลัยเทคนิคอุดรธานี

## หลักสูตรที่เปิดสอน
วิทยาลัยเทคนิคอุดรธานี เปิดสอนระดับปริญญาตรี   ประกาศนียบัตรวิชาชีพชั้นสูง (ปวส.)  และประกาศนียบัตรวิชาชีพ (ปวช.) 

**หลักสูตรประกาศนียบัตรวิชาชีพ
*การก่อสร้าง
*เครื่องกล
*เครื่องมือกลและซ่อมบำรุง
*ไฟฟ้าและอิเล็กทรอนิกส์
*โลหะการ
**หลักสูตรปรกาศนียบีตรวิชาชีพชั้นสูง
*การก่อสร้าง
*เครื่องกล
*เทคนิคการผลิต
*เทคนิคโลหะ
*เทคนิคอุตสาหกรรม
*เทคโนโลยีสารสนเทศ
*ไฟฟ้ากำลัง
*อิเล็กทรอนิกส์
'''หลักสูตรปริญญาตรี
*เทคโนโลยีบัณฑิต (ทล.บ.)
สาขาวิชาเทคโลยียานยนต์

สาขาวิชาเทคโลยีอิเล็กทรอนิกส์

สาขาวิชาเทคโลยีแม่พิมพ์

สาขาวิชาเทคโลยีไฟฟ้า

## อ้างอิง

อุดรธานี
หมวดหมู่:สถาบันอาชีวศึกษาในจังหวัดอุดรธานี
หมวดหมู่:สถานศึกษาในอำเภอเมืองอุดรธานี
เทศบาลตำบลลานสกา

**เทศบาลตำบลลานสกา** ตั้งอยู่ในเขตอำเภอลานสกา นครศรีธรรมราช

## ประวัติ
จัดตั้งเป็นสุขาภิบาล เมื่อวันที่ 26 มกราคม 2500 ตามประกาศกระทรวงมหาดไทย เรื่องจัดตั้งสุขาภิบาลลานสกา กิ่งอำเภอลานสกา จังหวัดนครศรีธรรมราช ลงวันที่ 28 ธันวาคม 2499 ประกาศในราชกิจจานุเบกษา ฉบับพิเศษ หน้า 24 เล่ม 74 ตอน 10 วันที่ 26 มกราคม 2500

* เปลี่ยนแปลงเขตสุขาภิบาล เมื่อวันที่ 29 สิงหาคม 2510 ตามประกาศกระทรวงมหาดไทย เรื่องเปลี่ยนแปลงเขตสุขาภิบาลลานสกา อำเภอลานสกา จังหวัดนครศรีธรรมราช ลงวันที่ 18 สิงหาคม 2510 ประกาศในราชกิจจานุเบกษา เล่มที่ 84 ตอนที่ 80 วันที่ 29 สิงหาคม 2510 
* ยกฐานะเป็นเทศบาล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงของสุขาภิบาลเป็นเทศบาล พ.ศ. 2542 ประกาศในราชกิจจานุเบกษา เล่ม 116 ตอนที่ 9 ก วันที่ 24 กุมภาพันธ์ 2547 โดยมีผลบังคับใช้ตั้งแต่วันที่ 25 พฤษภาคม 2542

## การบริหาร
* สำนักปลัดเทศบาล
* กองคลัง
* กองช่าง
* กองการศึกษา
* กองการประปา
* กองสาธารณสุข

## การเดินทาง
;การเดินทางโดยรถสองแถว
* สายนครศรี-ลานสกา
* สายนครศรี-ขุนทะเล
* สายนครศรี-เข้าแก้ว-น้ำตกกะโรม
* สายนครศรี-จันดี

;รถโดยสารประจำทาง
* นครศรีธรรมราช-ภูเก็ต
* นครศรีธรรมราช-กระบี่
* นครศรีธรรมราช-บ้านส้อง

## การศึกษา
ไม่มีสถาบันในสังกัดเทศบาล

;สถานศึกษาในเขตเทศบาล
* โรงเรียนบ้านตลาด สังกัด สพฐ.
* โรงเรียนวัดไทรงาม สังกัด สพฐ.
* โรงเรียนรุจิธรรมวิทยา สังกัด เอกชน
* โรงเรียนสวนกุหลาบวิทยาลัย นครศรีธรรมราช

## ชุมชน
* ชุมชนหน้าอำเภอ
* ชุมชนหลังโรงพยาบาล
* ชุมชนสี่กั๊ก
* ชุมชนหน้าตลาดสด
* ชุมชนวัดไทรงาม
* ชุมชนบ้านตลาด
* ชุมชนทางชักพระ
* ชุมชนซอยนอกนา
## ประวิติชุมชน
* ชุมชนหน้าอำเภอ
* ชุมชนหลังโรงพยาบาล
* ชุมชนสี่กั๊ก
* ชุมชนหน้าตลาดสด
* ชุมชนวัดไทรงาม
* ชุมชนบ้านตลาด
* ชุมชนทางชักพระ
* ชุมชนซอยนอกนา
 (ชุมชนซอยนอกนา ความเป็นมาเกิดจากเมื่อก่อนนั้นบริเวณนั้นเคยเป็นเนินนาหรือคันนาต่อมาพื้นที่นาจึงลดลงจึงกลายมาเป็นนอกนาและกลายมาเป็นซอยและเขาก็เรียกว่าซอยนอกนาในปัจุบัน)

## สถานที่สำคัญ
* ที่ว่าการอำเภอลานสกา
* โรงพยาบาลลานสกา ขนาด 60 เตียง
* สถานีตำรวจภูธรลานสกา
* สำนักงานสาธารณสุขอำเภอลานสกา
* ไปรษณีย์ลานสะกา
* การไฟฟ้าส่วนภูมิภาค อำเภอลานสกา
* สำนักงานที่ดินจังหวัดนครศรีธรรมราช สาขาลานสกา
* สำนักงานกิ่งกาชาดลานสกา

## โครงการก่อสร้าง
* สวนสาธารณะเทศบาล (สี่กั๊ก)
* ติดสัญญาณไฟจราจร แยกสี่กั๊ก แยกตลาด

## ธนาคารในเขตเทศบาล
* ธนาคารเพื่อการเกษตรและสหกรณ์การเกษตร สาขาลานสกา
* ธนาคารออมสิน สาขาลานสกา

ลานสกา
หมวดหมู่:อำเภอลานสกา
กุสโก

**กุสโก** (; ) เป็นชื่อเมืองที่ตั้งอยู่ในเทือกเขาแอนดีสส่วนที่อยู่ทางทิศตะวันออกเฉียงใต้ของเปรู โดยอยู่บนความสูงประมาณ 3,300 เมตร เมืองกุสโกเคยเป็นเมืองหลวงของจักรวรรดิอินคา หลังจากสเปนมายึดครองและตั้งเมืองหลวงใหม่ที่ลิมา กุสโกก็ลดความสำคัญลง แต่หลังจากที่มีการค้นพบมาชูปิกชูในปี พ.ศ. 2454 เมืองกุสโกก็กลับกลายเป็นแหล่งท่องเที่ยวที่สำคัญ จนในปี พ.ศ. 2526 องค์กรยูเนสโกได้ประกาศให้เป็นแหล่งมรดกโลกทางด้านวัฒนธรรม

## ประวัติ
### ยุคอินคา
เมืองกุสโกเป็นเมืองหลวงของจักรวรรดิอินคา ตามตำนานของอินคา เมืองกุสโกถูกสร้างโดยปาชากูตี ผู้ซึ่งทำลายเมืองเก่าและสร้างกุสโกใหม่ให้เป็นศูนย์กลางแห่งอาณาจักรอินคาที่ยิ่งใหญ่ แต่จากหลักฐานทางโบราณคดีบ่งชี้ว่าเมืองนี้ได้ค่อย ๆ พัฒนาขึ้นตั้งแต่สมัยก่อนปาชากูตีแล้ว

เมืองถูกแบ่งออกเป็นสองส่วนคือกุสโกตอนบน (Hanan) และกุสโกตอนล่าง (Urin) ซึ่งถูกแบ่งย่อยต่อไปอีกเป็น 4 เขต (suyu) ได้แก่ ชินไชซูยู (เขตตะวันตกเฉียงเหนือ) อันตีซูยู (เขตตะวันออกเฉียงเหนือ) กุนตีซูยู (เขตตะวันตกเฉียงใต้) และกูยาซูยู (เขตตะวันออกเฉียงใต้) ถนนจากทั้งสี่ส่วนนี้เชื่อมต่อไปถึงสี่ภาคของอาณาจักร ผู้นำของแต่ละภาคจะต้องสร้างบ้านในเขตเมืองกุสโกและเข้ามาอาศัยอยู่ทุกปี หลังจากสมัยของจักรพรรดิปาชากูตี เมื่อกษัตริย์สิ้นพระชนม์ บัลลังก์จะตกเป็นของพระราชโอรส แต่ดินแดนของกษัตริย์จะถูกแบ่งกันในหมู่พระราชวงศ์พระองค์อื่น ๆ ดังนั้นจักรพรรดิพระองค์ใหม่จึงต้องขยายดินแดนใหม่เพิ่มให้กับจักรวรรดิ

### ยุคหลังโคลัมบัส
ฟรันซิสโก ปิซาร์โร ผู้ซึ่งเอาชนะจักรพรรดิแห่งอินคาได้เดินทางมาถึงเมืองกุสโกอย่างเป็นทางการในวันที่ 23 มีนาคม พ.ศ. 2077 หลังจากนั้นมีการสร้างสถาปัตยกรรมใหม่ ๆ ที่เป็นการผสมผสานระหว่างวัฒนธรรมอินคาและอิทธิพลของศิลปะสเปนหลายแห่ง เช่นโบสถ์ซานตากลารา

## อ้างอิง

* Terence N. D'Altroy, The Incas, Blackwell Publishing, 2002, หน้า 109-115.

หมวดหมู่:เมืองหลวงทางวัฒนธรรมของอเมริกา
หมวดหมู่:แหล่งมรดกโลกในประเทศเปรู
หมวดหมู่:แหล่งมรดกโลกทางวัฒนธรรม
หมวดหมู่:แคว้นกุสโก
หมวดหมู่:เมืองในประเทศเปรู
หมวดหมู่:เมืองหลวงของรัฐสิ้นสภาพ
รายพระนามพระมหากษัตริย์เนปาล

**พระมหากษัตริย์แห่งราชอาณาจักรเนปาล** เรียกโดยราชประเพณีว่า "ศรีปัญจมหาราชธิราช" (เนปาล श्री ५ महाराजधिराज, Śrī Pañca Mahārājdhirāj) ส่วนสมเด็จพระราชินีแห่งราชอาณาจักรเนปาล เรียก "ศรีปัญจพฑามหารานี" (เนปาล: श्री ५ बडामहारानी, Śrī Pañca Badāmahārānī) ทั้งนี้ การปกครองประเทศเนปาลตามระบอบราชาธิปไตยนั้นได้ยกเลิกไปโดยมติของสภาร่างรัฐธรรมนูญแห่งเนปาลซึ่งให้เปลี่ยนแปลงเป็นระบอบสาธารณรัฐตั้งแต่วันที่ 28 พฤษภาคม พ.ศ. 2551

## รายพระนามพระมหากษัตริย์แห่งราชอาณาจักรเนปาล
### [[ราชวงศ์ศาหะ|ราชวงศ์ศาห์]]

## ธงพระราชอิสริยยศ

ไฟล์:Royal standard of Nepal (circa 1928).svg|ธงพระราชอิสริยยศ ของสมเด็จพระเจ้ามเหนทราพ.ศ. 2471 - พ.ศ. 2512
ไฟล์:Royal standard of Nepal (circa 1969).svg|ธงพระราชอิสริยยศ  ของสมเด็จพระเจ้าพิเรนทราพ.ศ. 2512 - พ.ศ. 2544
ไฟล์:Royal standard of Nepal.svg|ธงพระราชอิสริยยศ  ของสมเด็จพระเจ้าชญาเนนทราพ.ศ. 2544 - พ.ศ. 2551


## ดูเพิ่ม
* ประวัติศาสตร์เนปาล
* การสืบราชสันติวงศ์ในราชวงศ์เนปาล
* เหตุการณ์สังหารหมู่พระราชวงศ์เนปาล พ.ศ. 2544
* รายนามประธานาธิบดีเนปาล
* รายพระนามคู่อภิเษกสมรสในพระมหากษัตริย์เนปาล

## อ้างอิง

## แหล่งข้อมูลอื่น
* เว็บไซต์ราชสำนักเนปาล 
* ราชวงศ์เนปาล - Royal Ark

หมวดหมู่:ประเทศเนปาล
*
หมวดหมู่:ราชอาณาจักรเนปาล
น
ศาลรัฐธรรมนูญ

**ศาลรัฐธรรมนูญ** () เป็นศาลสูงที่มีอำนาจพิจารณาพิพากษาเกี่ยวกับกฎหมายรัฐธรรมนูญ โดยมีอำนาจหลักที่จะวินิจฉัยว่า กฎหมายใดมีปัญหาเรื่องความชอบด้วยรัฐธรรมนูญหรือไม่ เช่น ขัดกับสิทธิและเสรีภาพตามที่รัฐธรรมนูญรับรองไว้หรือไม่

ในหลาย ๆ ประเทศ ไม่จัดตั้งศาลรัฐธรรมนูญเป็นเอกเทศ และศาลยุติธรรมตามธรรมดาจะรับคดีดังกล่าวเอง นอกจากนี้ ในหลาย ๆ ประเทศก็ไม่เรียกองค์กรนี้ว่า "ศาลรัฐธรรมนูญ" และบางประเทศก็เรียกศาลยุติธรรมว่า ศาลรัฐธรรมนูญ เช่น ศาลสูงสุดแห่งสหรัฐอเมริกาได้ชื่อว่าเป็น "ศาลรัฐธรรมนูญที่เก่าแก่ที่สุดในโลก" เพราะเป็นศาลแรกในโลกที่วินิจฉัยความชอบด้วยรัฐธรรมนูญของกฎหมายต่าง ๆ (คดีระหว่างมาร์บิวรีกับเมดิสัน) แม้ว่าในประเทศสหรัฐอเมริกาจะไม่จัดตั้งศาลรัฐธรรมนูญเป็นการเฉพาะก็ตาม ส่วนประเทศที่สถาปนาศาลรัฐธรรมนูญอย่างเอกเทศเป็นแห่งแรกของโลกนั้น คือ ประเทศออสเตรีย ซึ่งดำเนินการใน ค.ศ. 1920 แม้ว่าจะถูกเลื่อนไปในราว ๆ ค.ศ. 1934 ถึง 1945 ตามรัฐธรรมนูญที่จัดตั้งศาลนั้น อนึ่ง ก่อนหน้านี้ มีเพียงสหรัฐอเมริกาและออสเตรเลียเท่านั้นที่รับเอาทฤษฎีการทบทวนโดยฝ่ายตุลาการมาใช้ในศาลสูงสุดของประเทศตน

## รายชื่อ
ต่อไปนี้เป็นรายชื่อศาลรัฐธรรมนูญที่จัดตั้งขึ้นเป็นเอกเทศ

* กรีซ
* เกาหลีใต้

* คองโก, สาธารณรัฐประชาธิปไตย
* คอซอวอ
* คีร์กีซสถาน
* โครเอเชีย
* โคลอมเบีย

* จอร์เจีย
* จีน, สาธารณรัฐ

* เช็ก, สาธารณรัฐ
* เชโกสโลวาเกีย

* เซอร์เบีย

* ตุรกี

* ไทย

* บอสเนียและเฮอร์เซโกวีนา
* บัลแกเรีย
* เบลารุส
* เบลเยียม

* เปรู
* โปรตุเกส
* โปแลนด์

* ฝรั่งเศส

* มอลโดวา
* มองโกเลีย

* ยูเครน
* เยอรมนี

* รัสเซีย
* โรมาเนีย

* ลัตเวีย
* ลิทัวเนีย

* สเปน
* สโลวาเกีย
* สโลวีเนีย

* ออสเตรีย
* อิตาลี
* อินโดนีเซีย
* อิหร่าน
* อียิปต์
* อาร์มีเนีย
* เอกวาดอร์
* แอลเบเนีย

* ฮังการี

## ระเบียงภาพ


File:Constitutional Court of Kosovo.jpg|อาคารศาลรัฐธรรมนูญคอซอวอ ณ กรุงพริสตีนา (Pristina)
File:Ustavni sud RH (Zagreb).jpg|อาคารศาลรัฐธรรมนูญโครเอเชีย ณ กรุงซาเกร็บ (Zagreb)
File:Moravian Provincial Diet - Assembly hall 04.jpg|ห้องประชุมใหญ่ของศาลรัฐธรรมนูญเช็ก ณ เมืองเบอร์โน (Brno)
File:Warszawa t konstytucyjny.jpg|ที่ทำการคณะตุลาการรัฐธรรมนูญโปแลนด์ ณ กรุงวอร์ซอ (Warszawa)
File:Conseil constitutionnel fr sallereunion.jpg|ห้องประชุมปรึกษาคดีของคณะตุลาการรัฐธรรมนูญฝรั่งเศส ณ กรุงปารีส (Paris)
File:Ústavní soud Ukrajiny.jpg|อาคารศาลรัฐธรรมนูญยูเครน ณ กรุงเคียฟ (Kiev)
ไฟล์:Karlsruhe bundesverfassungsgericht.jpg|อาคารศาลรัฐธรรมนูญกลางแห่งเยอรมนี ณ เมืองคาร์ลสรูอา (Karlsruhe)
File:Zdanie konstitucionnogo suda.jpg|อาคารศาลรัฐธรรมนูญรัสเซีย ณ เมืองเซนต์ปีเตอร์สเบิร์ก (Saint Petersburg)
File:Lithuanian Constitutional Court.jpg|อาคารศาลรัฐธรรมนูญลิทัวเนีย ณ กรุงวิลนีอุส (Vilnius)
File:Tribunal Constitucional.jpg|อาคารศาลรัฐธรรมนูญสเปน ณ กรุงมาดริด (Madrid)
File:ÚSSR.jpg|อาคารศาลรัฐธรรมนูญสโลวาเกีย ณ เมืองคอซีเชอ (Košice)
File:Boehmische Hofkanzlei Vienna April 2007 003.jpg|ศาลรัฐธรรมนูญออสเตรีย ศาลรัฐธรรมนูญที่เก่าแก่ที่สุดในโลก ตั้งอยู่ ณ กรุงเวียนนา (Vienna) จน ค.ศ. 2012



## แหล่งข้อมูลอื่น
* 

หมวดหมู่:ศาลรัฐธรรมนูญ
สภาร่างรัฐธรรมนูญแห่งเนปาล

**สภาร่างรัฐธรรมนูญแห่งเนปาล** (Nepalese Constituent Assembly) เป็นองค์กรทางการเมืองของประเทศเนปาล ประกอบด้วยสมาชิกจำนวนหกร้อยเอ็ดคนซึ่งมาจากการเลือกตั้งในวันที่ 10 เมษายน 2551 ทั้งนี้ในจำนวนหกร้อยเอ็ดคนดังกล่าว เป็นสมาชิกที่มาจากการเลือกตั้งทางตรงสองร้อยสี่สิบคน สมาชิกที่เป็นตัวแทนจากพรรคการเมืองตามระบบสัดส่วนสามร้อยสามสิบห้าคน และสมาชิกที่คณะรัฐมนตรีแต่งตั้งขึ้นยี่สิบหกคน สมาชิกจากลัทธิเหมาเจ๋อตุงในเนปาลได้รับเลือกตั้งทางตรงกว่าครึ่งหนึ่งของจำนวนข้างต้น และอีกร้อยละสามสิบได้รับเลือกสรรจากระบบสัดส่วนของพรรคการเมือง

สภาร่างรัฐธรรมนูญแห่งเนปาลมีหน้าที่ร่างรัฐธรรมนูญแห่งเนปาลฉบับใหม่ และทำหน้าที่คณะรัฐมนตรีไปพลางก่อนจนกว่าจะคณะรัฐมนตรีชุดใหม่ที่มาจากการเลือกตั้งจะเข้ารับตำแหน่งซึ่งมีกำหนดว่าต้องไม่เกินกว่าสองปี

## อ้างอิง

หมวดหมู่:ประเทศเนปาล
รัฐธรรมนูญแห่งเนปาล

ขณะนี้ ประเทศเนปาลยังไม่มีรัฐธรรมนูญฉบับถาวร หากใช้ฉบับชั่วคราวซึ่งมีผลใช้บังคับเมื่อวันที่ 15 มกราคม 2550 ปกครองไปพลางก่อน ทั้งนี้ รัฐธรรมนูญแห่งเนปาลฉบับชั่วคราวดังกล่าวร่างขึ้นโดยคณะกรรมการอันมีนายลักษมัน ปราสาท อารยัล (Laxman Prasad Aryal) อดีตข้าราชการตุลาการ เป็นประธานกรรมการ เพื่อใช้แทนรัฐธรรมนูญแห่งราชอาณาจักรเนปาล พ.ศ. 2533

ประเทศเนปาลเคยประกาศใช้รัฐธรรมนูญมาแล้วดังต่อไปนี้ คือ ฉบับ พ.ศ. 2494 ฉบับ พ.ศ. 2502 ฉบับ พ.ศ. 2505 และฉบับ พ.ศ. 2533

## อ้างอิง

## แหล่งข้อมูลอื่น
* รัฐธรรมนูญแห่งราชอาณาจักรเนปาลฉบับชั่วคราว พ.ศ. 2550 (ภาษาอังกฤษ และภาษาเนปาล)
* รัฐธรรมนูญแห่งราชอาณาจักรเนปาล พ.ศ. 2533  
* รายงานการวิจัยรัฐธรรมนูญแห่งราชอาณาจักรเนปาล พ.ศ. 2533  โดย ที. เอลลิงซัน (Ellingson, T.) แห่งมหาวิทยาลัยเท็กซัส (University of Texas)

หมวดหมู่:ประเทศเนปาล
นายวรการบัญชา

**นายวรการบัญชา** สามารถหมายถึง
* นายวรการบัญชา (บุญเกิด สุตันตานนท์)
* นายวรการบัญชา (หม่อมราชวงศ์โป๊ะ มาลากุล) ต่อมา คือ พระยาชาติเดชอุดม
* นายวรการบัญชา (เทียบ อัศวรักษ์) ต่อมาคือ พระยาคทาธรบดีสีหราชบาลเมือง

 
วรการบัญชา
Ghoti

**ghoti** (ฟิช) เป็นตัวอย่างการสะกดในภาษาอังกฤษ แสดงถึงรูปแบบคำอ่านในภาษาอังกฤษที่ไม่ตรงกับรูป โดยคำว่า ghoti ใช้ในการสะกดแทนคำว่า "fish" โดย  แยกเสียง
* *gh* ออกเสียง  ตัวอย่างในคำ *tough* 
* *o* ออกเสียง  ตัวอย่างในคำ *women* 
* *ti* ออกเสียง  ตัวอย่างในคำ *nation* 

คำว่า ghoti เริ่มมีใช้ในการพิมพ์และกล่าวถึงครั้งแรกเมื่อปี ค.ศ. 1874 โดยมีการอ้างถึงเพื่อการปฏิรูปการสะกดภาษาอังกฤษ (English spelling reform)

## อ้างอิง

หมวดหมู่:ภาษาอังกฤษ